MAKRO ลุ้นเข้า MSCI รอบใหม่วันนี้! คาดเม็ดเงินไหลเข้า 3.69 พันล้าน แนะซื้อเป้า  48 บ.
จับตา MAKRO ลุ้นเข้า MSCI รอบใหม่วันนี้! คาดเม็ดเงินไหลเข้า 3.69 พันล้าน มีผลราคาปิด 28 ก.พ.นี้ โบรกแนะซื้อเป้า 48 บาท  ชี้กำไรปีนี้โตแรง 75% แตะ 1.3 หมื่นล้าน รับแรงหนุน synergyธุรกิจค้าส่ง-ค้าปลีกมากขึ้น
จับตา MAKRO ลุ้นเข้า MSCI รอบใหม่วันนี้! คาดเม็ดเงินไหลเข้า 3.69 พันล้าน มีผลราคาปิด 28 ก.พ.นี้ โบรกแนะซื้อเป้า  48 บาท  
10 ก.พ. 2566

บล.โนมูระ พัฒนสิน ระบุในบทวิเคราะห์วันนี้ (9 ก.พ.66) บริษัท สยามแม็คโคร จำกัด (มหาชน) หรือ MAKRO แนะนำราคาเป้าหมาย 48 บาท คาดกำไรปกติไตรมาส 4/2565 มีแนวโน้มดีกว่าตลาดคาดเดิม 14% คาดที่ 2.48 พันล้านบาท โต 54% เทียบไตรมาสก่อนหน้าจากธุรกิจค้าส่ง MAKRO โดย SSSG คาดโต 9% ขณะที่โลตัสส์ โต 1% และ Gross margin ฟื้นตัว
โดยประเมินกำไรปกติปี 2565 ที่ 7.5 พันล้านบาท โต 4% เทียบช่วงเดียวกันของปีก่อน และกำไรปี 2566 โตสูง 75% เป็น 1.3 หมื่น ล้านบาท แรงหนุนจาก synergy ระหว่างธุรกิจค้าส่งค้าปลีกมากขึ้น
ด้านราคาหุ้นซื้อขายบน PER23F ที่ 34 เท่า สูงกว่าค่าเฉลี่ยที่ 32 เท่า โดยปัจจัยบวกมาจาก 1.โนมูระคาดจะเข้า MSCI รอบ ก.พ.นี้ (ประกาศ 9 ก.พ. มีผลราคาปิด 28 ก.พ.) ด้วยระดับความเชื่อมั่นสูง เม็ดเงิน 110 ล้านเหรียญ เทียบเท่า 7 วันของมูลค่าซื้อขายเฉลี่ย หรือราว 3,691.60 ล้านบาท 2.แนวโน้มไตรมาส 4/2565 ดีกว่าตลาดคาด และเป็นโมเมนตัมบวกต่อ Earnings revision ของตลาด